PROKAL.CO, Mambantas tu bagamat jangan nang kaya Utuh, ngaran asal sambat nang manulis wal lah. Kesah pina senang banar hati kawa mambantas bantasan nang inya handak, Utuh marasai bantasan nang kada nyaman.
Nah kesahnya hari tu Utuh nang bulik tumatan sekolah pina haus banar. Imbah mahandak tas sakulanya, Utuh lalu ka dapur handak maambil banyu.
Imbah di dapur, mata Utuh tatuju ka saikat rambutan nang pinanya manis. Utuh nang tabayang nyamannya mambantas rambutan tu lalu bagamatan mamaraki rambutan tu.
Imbah parak Utuh manjinguk ka samping kanan kiri lawan muka balakang. Utuh handak mamastikan kada ada urang nang malihat.
kada tahan lagi malihat rambutan nang habang-habang tu, Utuh bagamatan mamarakan tangannya tu ka rambutan tu nang dasar manis.
Sebuting-sebuting rambutan tu dibantas wan Utuh. Supaya kada ada nang tahu, kulit rambutan wan biji rambutan nang dibantasnya tu dikentongi.
Pina nyaman banar mambantas sambunyi-sambunyi, tumatan balakang Utuh dikajuti.
"Nah apa nang ikam bantas," kajut urang nang rupanya abah Utuh.
"A, a, a, a," sambat Utuh mamingkuti lehernya.
"Eh kanapa ikam Tuh. Betunduk ikam," sambat abah Utuh nang lalu haja mamukul balakang awak Utuh.
"nah ikam, kenapa biji rambutan ikam taguk jua," takun abahnya.
"Abah tu mangajuti ulun. Jadi ulun tataguk biji rambutan ni," sambat Utuh nang muhanya habang lawan mata bebanyuan.(oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ilo_Latn bjn_Latn bjn_Latn bjn_Latn